CELEX: 32012D0753
Language: bg
Date: 2012-12-04 00:00:00
Title: 2012/753/ЕС: Решение за изпълнение на Комисията от 4 декември 2012 година за изменение на приложение I към Решение 2009/177/ЕО по отношение на програмите за надзор на Финландия и Обединеното кралство и статута на Ирландия и Обединеното кралство на свободни от заболяване по отношение на някои болести по водните животни (нотифицирано под номер C(2012) 8758)  текст от значение за ЕИП

6.12.2012   
            
            
               BG
            
            
               Официален вестник на Европейския съюз
            
            
               L 334/48
            
         РЕШЕНИЕ ЗА ИЗПЪЛНЕНИЕ НА КОМИСИЯТА
   от 4 декември 2012 година
   за изменение на приложение I към Решение 2009/177/ЕО по отношение на програмите за надзор на Финландия и Обединеното кралство и статута на Ирландия и Обединеното кралство на свободни от заболяване по отношение на някои болести по водните животни
   (нотифицирано под номер C(2012) 8758)
   (текст от значение за ЕИП)
   (2012/753/ЕС)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Директива 2006/88/ЕО на Съвета от 24 октомври 2006 г. относно ветеринарномедицинските изисквания за аквакултури и продукти от тях и за предотвратяване и борба с някои болести по водните животни (1), и по-специално член 44, параграф 1, първа алинея и член 49, параграф 1 от нея,
   като има предвид, че:
   
               (1)
            
            
               С Решение 2009/177/ЕО на Комисията от 31 октомври 2008 г. за прилагане на Директива 2006/88/ЕО на Съвета по отношение на програмите за надзор и ликвидиране и статута на свободни от заболяване държави членки, зони и отделни части (2) се определя списък на държави членки, зони и отделни части, обект на одобрени програми за надзор по отношение на една или повече от неекзотичните болести, изброени в част II от приложение IV към Директива 2006/88/ЕО („неекзотичните болести“). С посоченото решение също така се определя списък на държави членки, зони и отделни части, обявени за свободни от заболяване по отношение на една или повече от посочените болести.
            
         
               (2)
            
            
               В част Б от приложение I към Решение 2009/177/ЕО е изложен списъкът на държави членки, зони и отделни части, обект на одобрени програми за ликвидиране, а в част В от посоченото приложение е изложен списъкът на държави членки, зони или отделни части, обявени за свободни от една или повече неекзотични болести.
            
         
               (3)
            
            
               Финландия представи на Комисията документация, в която се посочва, че общините Uusikaupunki, Pyhäranta и Rauma са свободни от вирусна хеморагична септицемия (VHS).
            
         
               (4)
            
            
               Обединеното кралство представи на Комисията документация, в която се посочва, че Югозападните Шетландски острови са свободни от инфекциозна анемия по сьомгата (ISA).
            
         
               (5)
            
            
               Части Б и В от приложение I към Решение 2009/177/ЕО следва да бъдат съответно изменени.
            
         
               (6)
            
            
               Мерките, предвидени в настоящото решение, са в съответствие със становището на Постоянния комитет по хранителната верига и здравето на животните,
            
         ПРИЕ НАСТОЯЩОТО РЕШЕНИЕ:
   Член 1
   Части Б и В от приложение I към Решение 2009/177/ЕО се изменят в съответствие с приложението към настоящото решение.
   Член 2
   Адресати на настоящото решение са държавите членки.
   
      Съставено в Брюксел на 4 декември 2012 година.
      
         
            За Комисията
         
         Tonio BORG
         
            Член на Комисията
         
      
   
   
      (1)  ОВ L 328, 24.11.2006 г., стр. 14.
   
      (2)  ОВ L 63, 7.3.2009 г., стр. 15.
   
      ПРИЛОЖЕНИЕ
      Приложение I към Решение 2009/177/ЕО се изменя, както следва:
      
                  1)
               
               
                  Част Б се заменя със следното
                  „ЧАСТ Б
                  
                  
                     Държави членки, зони и отделни части, обект на одобрени програми за ликвидиране
                  
                  
                              Болест
                           
                           
                              Държава членка
                           
                           
                              Код по ISO
                           
                           
                              Географско разграничаване на района, в който се прилага програма за ликвидиране (държава членка, зони или отделни части)
                           
                        
                              Вирусна хеморагична септицемия (VHS)
                           
                           
                              Дания
                           
                           
                              DK
                           
                           
                              Следните водосборни басейни: Tim Å, Hover Å, Heager Å, Velling Å, Skjern Å, Hemmet Mølle Bæk, Lydum Å, Kongeå, Kolding Å, Vejle Å и Holmsland Klit
                           
                        
                              Финландия
                           
                           
                              FI
                           
                           
                              Провинция Åland
                           
                        
                              Инфекциозна хематопоетична некроза (IHN)
                           
                           
                               
                           
                           
                               
                           
                           
                               
                           
                        
                              Болестта вирусна инфекция с Koi herpes (KHV)
                           
                           
                              Германия
                           
                           
                              DE
                           
                           
                              Провинция Саксония“
                           
                        
                              Инфекция с Marteilia refringens
                              
                           
                           
                               
                           
                           
                               
                           
                           
                               
                           
                        
                              Инфекция с Bonamia ostreae
                              
                           
                           
                               
                           
                           
                               
                           
                           
                               
                           
                        
                              Ихтиофтириус
                           
                           
                               
                           
                           
                               
                           
                           
                               
                           
                        
            
                  2)
               
               
                  Част В се изменя, както следва:
                  
                              а)
                           
                           
                              Вписването за Финландия по отношение на вирусната хеморагична септицемия (VHS) се заменя със следния текст:
                              
                                          „Финландия
                                       
                                       
                                          FI
                                       
                                       
                                          Всички континентални и крайбрежни райони на територията ѝ с изключение на провинция Åland“
                                       
                                    
                        
                              б)
                           
                           
                              В реда за Обединеното кралство по отношение на инфекциозната анемия по сьомгата (ISA) думите „с изключение на Югозападните Шетландски острови“ се заличават.